[size=3]En yngre mand blev søndag fængslet i en narkosag.[/size]

Nordjyllands Politi rykkede i weekenden ud for at ransage en lejlighed i Aalborg, og i den forbindelse fandt man en mindre mængde narko. Det oplyser vagtchef hos Nordjyllands Politi, Peter Redder. Under ransagningen blev en ung mand anholdt. Han blev fremstillet i grundlovsforhør søndag, hvor han blev varetægtsfængslet i fire uger. Han er sigtet efter straffelovens paragraf 191 om besiddelse af narkotiske stoffer. Nordjyllands Politi ønsker ikke at komme med flere oplysninger om narkofundet, men fortæller dog, at man ikke mener, at det er banderelateret.